S wakka ad nessiweḍ ɣer tagara n ukatay ad d-nini tamedyazt n Muḥ lɛid Deflawi d tatrart am tin n Haǧǧira Ubacir, Ben Muḥemd atg i d- ibanen deg yiseggasen n ṛebɛin ( 40) d assawen i d-yugmen seg tensayit. Ma nmuqel isefra n Muḥ Lɛid ad ten-naf d iɣezzfanen , bḍan d tiseddarin rrnu sɛan izwal,rrnu daɣen ad d-naf tamaɣrut-nsen temxallaf seg usefru ɣer wayeḍ neɣ seg tseddart ɣer tayeḍ . Ma yella dayen yeɛnan awalen ad d-naf deg-s awalen ireṭṭalen i dyusan seg tutlayin-nniḍen am taɛrabt neɣ tafransist,rrnu ɣur-s aseqdec n wawalen iqburen akked imaynuten . Ad d-naf yesseqdec tugniwin n tɣunba ama d aserwes neɣ tumnayt deg yisefra-ines Md : zhu n tefsut, tajmilt i ɛumer atg